Put u Tavankut

 Nakon duge vožnje došli smo u Tavankut. Dočekali su nas domaćini u OŠ „Matija Gubec“ Tavankut . Ugostili su nas u svojim domovima . Prvi dan smo u školi imali radionice. Kroz njih su nam dočarali njihovu tradiciju i običaje. Imali smo priliku sudjelovati u izradi slika od slame. Nakon toga smo krenuli u potragu za glagoljičkim blagom, prošli smo cijelo selo i upoznali se s njim. Tako smo naučili puno o glagoljici. Večer smo proveli u sportskim aktivnostima: u školi smo igrali stolni tenis, stolni nogomet, pikado i dr. Kada smo završili sa sportom, otišli smo kod domaćina, kod njih smo jeli, družili se i bolje upoznali. Nakon toga otišli smo na spavanje kako bismo drugi dan bili odmorni za izlet u Suboticu. Ujutro smo autobusom krenuli u Suboticu, put nije bio dug. U Subotici smo prvo posjetili zoološki vrt. Bilo je puno zanimljivih životinja, zoološki vrt je zaista lijep. Nakon druženja u zoološkom vrtu, krenuli smo u obilazak grada u kojem smo vidjeli mnogo znamenitosti kao što je katedrala u Subotici. Naša završna destinacija bila je Gradska kuća, u njoj smo saznali o povijesti grada. Nakon toga smo ušli u autobus i krenuli prema domovima domaćina. Prespavali smo te u jutro krenuli svako prema svom domu.

Put u Tavankut je meni jedno jako lijepo iskustvo te bih ponovno volio posjetiti Tavankut.

Marko Žagar 8.r Čabar